回眸一笑百媚生,六宫粉黛无颜色。——《长恨歌
》
(杨贵妃)回头一笑风情万种,六宫之中的妃子的相貌与她相比,顿时就黯淡无光了。用此句来形容杨贵妃的美貌无人能及。
4、其形也,翩若惊鸿,婉若游龙,荣曜秋菊,华茂春松。髣髴兮若轻云之蔽月,飘飖兮若流风之回雪。远而望之,皎若太阳升朝霞。迫而察之,灼若芙蕖出渌(lù)波。秾纤得衷,修短合度。肩若削成,腰如约素。延颈秀项,皓质呈露,芳泽无加,铅华弗御。云髻峨峨,修眉联娟,丹唇外朗,皓齿内鲜。明眸善睐,靥(yè)辅承权,瑰姿艳逸,仪静体闲。柔情绰态,媚于语言。奇服旷世,骨象应图。披罗衣之璀粲兮,珥瑶碧之华琚。戴金翠之首饰,缀明珠以耀躯。践远游之文履,曳雾绡之轻裾。微幽兰之芳蔼兮,步踟蹰于山隅。于是忽焉纵体,以遨以嬉。左倚采旄(máo),右荫桂旗。攘皓腕于神浒兮,采湍(tuān)濑之玄芝。——《洛神赋》
5、清水出芙蓉,天然去雕饰。——李白《经乱离后天恩流夜郎忆旧游书怀赠江夏韦太守良宰》
宛如出清水的芙蓉,有大自然天然去雕饰。
《城傍少年(一作汉宫少年行)》
诗人:李益朝代:唐代体裁:无
生长边城傍,出身事弓马。少年有胆气,独猎阴山下。偶与匈奴逢,曾擒射雕者。名悬壮士籍,请君少相假。
《杂曲歌辞·少年子》
诗人:李百药朝代:唐代体裁:乐府
少年飞翠盖,上路动金镳。始酌文君酒,新吹弄玉箫。少年不欢乐,何以尽芳朝。千金笑里面,一搦抱中腰。挂冠岂惮宿,迎拜不胜娇。寄语少年子,无辞归路遥。
《忆少年令/忆少年》
诗人:康与之朝代:宋代体裁:词
双龙烛影,千门夜色,三五宴瑶台。舞蝶随香,飞蝉扑鬓,人自蕊宫来。太平箫鼓宸居晓,清漏玉壶催。步辇归时,绮罗生润,花上月徘徊。
《少年》
诗人:曾巩朝代:宋代体裁:无
不复论心与少年,世间情伪久茫然。朱门如市方招客,独宗残经自可怜。
《答少年》
诗人:孟氏朝代:唐代体裁:五绝
谁家少年儿,心中暗自欺。不道终不可,可即恐郎知。
《少年行》
诗人:姚宽朝代:宋代体裁:无
少年白鼻騧,玉勒锦连鞯。径就胡姬饮,熟醉当垆眠。剥丝入蚕茧,郎意在缠绵。
《嘲道旁枫松相倚》
诗人:杨万里朝代:宋代体裁:无
双枫一松相後前,可怜老翁依少年。少年翡翠新衫子,老翁深衣青布被。更看秋风清露时,少年再换轻红衣。莫教一夜霜雪落,少年赤立无衣著,老翁深衣却不恶。
《少年子》
诗人:李白朝代:唐代体裁:乐府
青云少年子,挟弹章台左。鞍马四边开,突如流星过。金丸落飞鸟,夜入琼楼卧。夷齐是何人,独守西山饿。
《城旁少年》
诗人:李益朝代:唐代体裁:无
生长边城旁,出身事弓马。少年有胆气,独猎阴山下。偶与匈奴逢,曾擒射雕者。名悬壮士籍,请君少相假。
《少年行其一》
诗人:李白朝代:唐代体裁:乐府
击筑饮美酒,剑歌易水湄。经过燕太子,结托并州儿。少年负壮气,奋烈自有时。因击鲁勾践,争博勿相欺。
1《济上四贤咏。郑霍二山人(一作寄崔郑二山人)》
唐代:王维
翩翩繁华子,多出金张门。幸有先人业,早蒙明主恩。
童年且未学,肉食骛华轩。岂乏中林士,无人荐至尊。
郑公老泉石,霍子安丘樊。卖药不二价,著书盈万言。
息阴无恶木,饮水必清源。吾贱不及议,斯人竟谁论。
2《赠岑郎中》
唐代:戎昱
童年未解读书时,诵得郎中数首诗。四海烟尘犹隔阔,
十年魂梦每相随。虽披云雾逢迎疾,已恨趋风拜德迟。
天下无人鉴诗句,不寻诗伯重寻谁。
3《送沙弥大智游五台》
唐代:皎然
童年随法侣,家世本儒流。章句三生学,清凉万里游。
云归龙沼暗,木落雁门秋。长老应相问,传予向祖州。
4《馀姚祗役奉简鲍参军》
唐代:严维
童年献赋在皇州,方寸思量君与侯。万事无成新白首,
两春虚掷对沧流。歌诗盛赋文星动,箫管新亭晦日游。
知己欲依何水部,乡人今正贱东丘。
5《奉送职方崔员外摄中丞新罗册使》
唐代:窦常
帝命海东使,人行天一涯。辨方知木德,开国有金家。
册拜申恩重,留欢作限赊。顺风鲸浪热,初日锦帆斜。
夜色潜然火,秋期独往槎。慰安皆喻旨,忠信自无瑕。
发美童年髻,簪香子月花。便随琛赆入,正朔在中华。
1.扈从登封途中作
唐代:宋之问
帐殿郁崔嵬,仙游实壮哉。
晓云连幕卷,夜火杂星回。
谷暗千旗出,山鸣万乘来。
扈从良可赋,终乏掞天才。
2.献令狐相公,时相公郊坛行事回(一作赵嘏诗)
唐代:项斯
鹗在卿云冰在壶,代天才业本訏谟。荣同伊陟传朱户,
秀比王商入画图。昨夜星辰回剑履,前年风月满江湖。
不知机务时多暇,还许诗家属和无。
3.偶诗五首
唐代:司空图
闲韵虽高不炫才,偶抛猿鸟乍归来。
夕阳照个新红叶,似要题诗落砚台。
芙蓉骚客空留怨,芍药诗家只寄情。
谁似天才李山甫,牡丹属思亦纵横。
贤豪出处尽沉吟,白日高悬只照心。
一掬信陵坟上土,便如碣石累千金。
声貌由来固绝伦,今朝共许占残春。
当歌莫怪频垂泪,得地翻惭早失身。
中宵茶鼎沸时惊,正是寒窗竹雪明。
甘得寂寥能到老,一生心地亦应平。
4.寄赠杨夔处士
唐代:郑谷
结茅只约钓鱼台,溅水鸬鹚去又回。春卧瓮边听酒熟,
露吟庭际待花开。三江胜景遨游遍,百氏群书讲贯来。
国步未安风雅薄,可能高尚掞天才。
5.司马长卿
唐代:黄滔
一自梁园失意回,无人知有掞天才。
汉宫不锁陈皇后,谁肯量金买赋来。